Hoe kan ek beswaar maak teen die hof se jurisdiksie? | Jansens Egskeiding Forum
You are here: Home / Die hof het dan nie jurisdiksie nie! Wat maak ek nou?
Ek het tydens Oktober 2011 uitgevind my dogter werk permanent. Ek het toe opgehou onderhoud betaal, want ek het gedink dis die regte ding om te doen. Ek is daarna gelas om in die hof te verskyn gedurende 2012. Die saak is uitgestel tot April 2013. Daar het die landdros die ondersoek deur gegaan en ek onvang 'n nuwe bevel gedurende Augustus 2013, wat bepaal dat ek vanaf Junie 2013 'n verminderde bedrag van R1500 per maand moet betaal, omdat my dogter nog studeer. Sy het haar drie jaar as chef voltooi, maar volgens rekords nie goed gedoen nie en moes van die vakke herskryf. Ek begin toe einde Augustus dit betaal. Vandag kry ek n dagvaardiging dat ek nou agterstallig is met die vorige bevel se gelde (R69000 plus die twee maande wat ek laat begin betaal het onder die nuwe bevel). Sy woon en werk permanent in George, maar sy bly die saak aangee in Humansdorp. Volgens inligting verstaan ek dat die hof in Humansdorp buite sy jurisduksie optree. Wat staan my te doen?
Die Landdroshof in Humansdorp tree op buite sy jurisdiksie. Die hof in die gebied waar die persoon woon wat onderhou moet word, het uitsluitlike jurisdiksie om die aangeleentheid rakende onderhoud aan te hoor. Jy sal beswaar daarteen maak op die volgende hofdatum deur die landdros aan te spreek en jou redes vir beswaar teen die jurisdiksie te lig. Jy kan dit persoonlik doen, of jy kan vir jou prokureur instruksies gee om dit dit te doen. Daar is geen papierwerk betrokke nie. Die vinnigste manier om dit te doen, is om voor die hofdatum die onderhoudsbeampte van die hof te nader en hom in kennis te stel dat jy beswaar wil maak teen die hof se jurisdiksie. Hy sal dan self besluit of hy die saak in die hof wil laat voortgaan of nie. Indien hy sou besluit om die saak te laat voort gaan, rig jy slegs jou beswaar teenoor die landdros wanneer jy in die hof verskyn.
Volgens wet, is elke ouer verplig om beide sy minderjarige EN afhanklike kinders te onderhou. Die vraag wanneer 'n kind self-onderhoudend word, is 'n grys area. Die feit dat die kind nie werk nie, is nie die enigste faktor wat 'n rol speel nie. Om te bepaal of die kind self-onderhoudend is of nie, kyk die hof na verskeie faktore, insluitend die vraag of die kind 'n werk het, in staat is om 'n werk te kry (al is dit 'n tydelike werk), op haar eie bly, ens. Die hof wil sien dat daar moeite gedoen word deur die kind om na haarself te kyk en nie eenvoudig net op haar ouers se knoppie druk nie. Gewoonlik klassifiseer kinders wat nog studeer, nie werk nie en in hul ouerhuis woon as afhanklike kinders. 'n Kind wat werk is self-onderhoudend. 'n Kind wat werk en haar eie verblyf betaal nog meer so.
In verband met die dagvaarding vir agterstallige onderhoudsgelde van R69 000.00, staan die saak soos volg: Die bevel is vanaf Oktober 2011 nie meer in werking nie. Wat dit beteken, is dat jy van daardie datum af nie verder aanspreeklik is vir onderhoud teenoor jou dogter nie, maar al die uitstaande gelde voor daardie datum is jy steeds aanspreeklik voor, omdat die bevel nie terugwerkende effek het nie. Maar, in verband met die nuwe onderhoudsbevel, indien u kan bewys dat u dogter self-onderhoudend is, kan die hof die bevel ter syde stel en sal u nie verder aanspreeklik gehou word vir onderhoud nie.
Dus, kan u in die eerste plek beswaar maak teen die Landdroshof in Humansdorp se jurisdiksie. In die tweede plek, kan u beswaar maak teen die hof se onderhoudsbevel op grond daarvan dat u dogter self-onderhoudend is. U sal die feite duidelik uiteen moet sit waarop u sodanige bewering maak. En laastens, indien u kan bewys dat u dogter self-onderhoudend is, kan die nuutste onderhoudsbevel tersyde gestel word.
Posted in Egskeiding, Jurisdiksie, Onderhoud, Ouerlike regte Tagged Egskeiding, Jacques Jansen, Jansens Prokureurs, Jurisdiksie, Onderhoud
Anonymous June 18, 2014 at 9:55 am | Permalink
Ek wil net weet wat staan my te doen. Ek het onlangs aansoek gedoen vir n vry egskeiding en is nog nie seker of ek dit moet trugtrek nie.
Na herhaaldelike pleidooie na my man om ander vrouens op kletsnetwerke uit te los het hy hom nie aan my gesteur nie. Ons is onderskeidelik in ons laat 20's. Op een naweek vind ek n oop pakkie seks tablette in sy kas en vra toe daarna uit. Sy antwoord aan my was dat dit aan niemand behoort nie en so besluit hy toe ook dat hy nie die bed saam my sal deel daardie aand nie. Dit het my ontstel.
Die Saterdagoggend terwyl ek besig was om huis skoon te maak het hy kamer toe gegaan en die deur gesluit. Ek het ongemaklik gevoel en toe maar aangegaan my die huis take. So paar uur later het hy opgestaan, gewas en voor die televisie gaan sit. Ek het toe weer uitgevra, maar kon nie n antwoord kry nie. Daarna het ek in die slaapkamer gekom om die wasgoed weg te pak ek het toe op sy foon afgekom en n foto daarop gekry waarop hy van sy private dele fotos geneem het. L.w (die deur was gesluit en hy het dit met n skroewe draaier probeer oopbreek). So het hy sy foon toe gevat en ek het gemaak asof ek niks gedoen het nie.
Vorige kere was dit dieselfde en elke keer het hy belowe dat hy klaar is daarmee. Die sondag het hy aan my ma vertel dat ek sleg is. Sonder enige rede daarvoor. Ek het toe besluit om aansoek te doen vir n egskeiding. Hy het toe die dagvaarding gekry. Hy het my ouers genader om met my te praat om dit terug te trek. My pa het toe kom uitvind wat aan die gang is en so het my man net gese dat dit gaan oor die egskeiding nadat ek geweier het om eerste die gesprek aan die gang te sit. Ek het net gevoel dis nie my plek nie en het in die eerste plek nie my pa gebel omtrent dit nie, want dis ons stryd.
Hy wou nooit voorheen hulp aanvaar het nie. Nou dat die egskeiding brief gekom het is dit vir hom gerieflik om hulp aan te vra. Ek is nie bereid om die egskeiding te laat vaar nie, maar wel om dit tydelik te stop. Kan jy asseblief se wat my te doen staan om dit tydelik te stop?
Marius Victor October 17, 2014 at 10:26 am | Permalink
Die oplossing is dood eenvoudig, moet net nie vir 'n verhoordatum vra nie. Die proses loop nie vanself nie, u moet deelneem daaraan en vra dat die saak geplaas word. As u nie die saak plaas nie kan daar nie 'n verhoor gehou word nie.
johan March 16, 2015 at 2:19 pm | Permalink
is my 18jarige dogter geregtig op onderhoud al bly sy by my en ek sorg vir haar maar finansieel gaan dit nie so goed wat staan my nou te doen